Samtgemeen Sürsen

De Samtgemeen Sürsen (hoochdüütsch: Selsingen) is en Samtgemeen in’n Landkreis Rodenborg (Wümm), in de sik acht Gemenen för de Afwickeln vun de Verwaltenssaken tohopen slaten hebbt. Se hett .

 Historie 

De hüdige Samtgemeen is 1974 mit de Kommunalreform in Neddersassen grünnt worrn. Vörher harr dat al siet 1965 en lüttjere Samtgemeen Sürsen geven.

 Inwahnertall 

Geologie
En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Rodenborg (Wümm) beschreven un kann dor naleest waarn.

Geografie
De Samtgemeen Sürsen liggt in de nöördliche Hälft vun den Landkreis un warrt na Noordwesten hen vun de Eenheitsgemenen Bremervöör un Gnarrenborg begrenzt, In Süüdwesten slutt sik de Samtgemeen Tarms un in’n Süüdoosten de Samtgemeen Zeven an. In’n Noordoosten grenzt de Samtgemenen Freenbeek un Harsfeld an, de beid to’n Landkreis Stood höört.

Samtgemenenopdelen
To de Samtgemeen höört disse Gemenen (na’t Bookstaveren):
 Annerlingen
 Deins
 Farm
 Oostereis
 Rhaar
 Sandbossel
 Seedörp
 Sürsen

Politik
Samtgemeenraat
De Sürsenser Samtgemeenraat besteiht vundaag neven den Samtgemeenbörgermeester ut veeruntwintig wählte Raatsliddmaten. De letzte Kommunalwahl weer an’n 11. September 2011:
Partei2016 2011 2006CDU15 15 19SPD6 7 6WFB3 2 1

Samtgemeenbörgermeesters

Dat Amt von’n Samtgemeenbörgermeester weer bet to dat Enn von de Tweegleisigkeit 2006 ehrenamtlich. Siet 2006 is de Börgermeester in’t Hauptamt för de Verwaltung von de Samtgemeen tostännig.

 1974–1991: Detlef Hesse
 1991–1993: Hans-Hermann Brandt (CDU)
 1993–2001: Hans Knicker
 2001–2006: Hans-Hermann Brandt (CDU)
 2006–30. Juni 2011: Werner Borchers (CDU/WFB)
 15. September 2011–31. Oktober 2016: Hans-Hinrich Pape (CDU)
 1. November 2016–: Gerhard Kahrs (CDU)

Na dat Enn von siene Amtstied 2006 is Hans-Hermann Brandt Ehrensamtgemeenbörgermeester von Sürsen worrn.

Samtgemeendirekters

Dat Amt von’n Samtgemeendirekter is 2006 mit dat Enn von de Tweegleisigkeit in dat Amt von’n hauptamtlichen Samtgemeenbörgermeester opgahn.

 1974–1994: Helmut Claus
 1994–2006: Werner Borchers

Wapen
Dat Sürsener Wapen wiest en blaue Pyramid op Sülver. De Pyramid wiest op dat Wapen vun de Seetgemeen Sürsen, de sülvst en root Pyramid in’t Wapen hett. Se is dat Teken för de Gerichtssteed in’n Hoff vun den Adelsseet vun de Ridders vun Sürsen. Op de Pyramid is en Möhlenrad mit acht Speken un eenuntwintig Schüffeln. Dat Rad wiest dorop hen, dat in söss un de acht Liddmatengemenen Möhlen weern oder noch sünd, tohopen negen Möhlen, dorvun veer Watermöhlen. As Teken vun de Verbunnenheit binnen  de Samtgemeen staht de acht Speken för de acht Gemenen de in de Samtgemeen vereenigt sünd. De Schüffeln staht vör de ehmols 21 sülvststännigen Gemenen, in de Samtgemeen Sürsen.

 Footnoten 

Websteden
 Websteed vun de Samtgemeen Sürsen (hoochdüütsch)

Sursen
Kategorie:Landkreis Rodenborg (Wümm)